Telescopul Spațial Hubble studiază o explozie de raze gama de mare energie
Exploziile de raze gama sunt cele mai puternice explozii din Univers.
Acestea emit majoritatea energiei în domeniul razelor gama, care conțin mult mai multă energie decât lumina vizibilă cu ochiul liber.
Noi observații realizate de NASA/ESA cu ajutorul Telescopului Spațial Hubble au investigat natura puternicei explozii GRB 190114C, prin studierea mediului în care a avut loc.
În ianuarie 2019 a fost detectată o explozie de raze gama extrem de strălucitoare și de îndelungată.
Aceasta este cea mai puternică emisie de energie observată până acum: 1 tera electronvolt - cam de o mie de miliarde de ori mai multă energie pentru fiecare foton decât în cazul luminii vizibile.
Observațiile realizate de Hubble sugerează că această explozie a putut emite atâta energie deoarece steaua aflată în colaps era într-un mediu foarte dens.
Această nouă observație reprezintă un pas înainte în înțelegerea exploziilor de raze gama și interacțiunea cu mediile în care se produc.
Tradus de Răzvan Neagoe.